ai4bharat/Pralekha huggingface dataset:
രാജ്യരക്ഷാ മന്ത്രാലയം
കുൻ പർവ്വതം കീഴടക്കിയ NIMAS സംഘവുമായി പ്രതിരോധ മന്ത്രി ശ്രീ രാജ്നാഥ്സിങ് കൂടിക്കാഴ്ച നടത്തി
ന്യൂ ഡൽഹി , സെപ്തംബർ 20,2021
7,077 മീറ്റർ ഉയരമുള്ള കുൻ പർവ്വതം വിജയകരമായ കീഴടക്കിയ അരുണാചൽപ്രദേശിലെ ദിരാങ്കിലുള്ള നാഷണൽ ഇൻസ്റ്റിറ്റ്യൂട്ട് ഓഫ് മൗണ്ടനീറിങ് ആൻഡ് അലൈഡ് സ്പോർട്സ് , ലെ സംഘവുമായി പ്രതിരോധമന്ത്രി ശ്രീ. രാജ്നാഥ് സിംഗ് 2021 സെപ്റ്റംബർ 20ന് ന്യൂഡൽഹിയിൽ വെച്ച് കൂടിക്കാഴ്ച നടത്തി
കാർഗിലിൽ സ്ഥിതി ചെയ്യുന്ന, സൻസ്കർ മലനിരകളിലെ ഏറ്റവും ഉയരം കൂടിയ മേഖലകളായ നൻ-കുൻ പർവതനിരകൾ, ഇൻസ്റ്റിറ്റ്യൂട്ട് ഡയറക്ടർ കേണൽ സർഫ്രസ് സിംഗിന്റെ നേതൃത്വത്തിലാണ് സംഘം കീഴടക്കിയത്
കോവിഡ് 19 നിയന്ത്രണങ്ങൾക്ക് ഇടയിലും, ശക്തമായ കാലാവസ്ഥാ വെല്ലുവിളികളെ അതിജീവിച്ച് ദൗത്യം വിജയകരമായി പൂർത്തിയാക്കിയ സംഘത്തെ അഭിനന്ദിക്കവേ , അതിർത്തി സുരക്ഷ, അത് നേരിടുന്ന വെല്ലുവിളികൾ എന്നിവ സംബന്ധിച്ച കൂടുതൽ അറിവ് സ്വന്തമാക്കാൻ ഇത്തരം പരിപാടികളിലൂടെ നമുക്ക് സാധിക്കും എന്ന് പ്രതിരോധ മന്ത്രി ചൂണ്ടിക്കാട്ടി
ഇത്തരം പരിപാടികളിൽ പൊതുജനങ്ങളുടെ കൂടുതൽ പങ്കാളിത്തം ആവശ്യമാണെന്ന് അഭിപ്രായപ്പെട്ട പ്രതിരോധമന്ത്രി, വിനോദസഞ്ചാര മേഖലയുടെ പ്രോത്സാഹനം, തൊഴിലുകൾ, ജ്ഞാന സമ്പാദനം, സാമ്പത്തിക വ്യവസ്ഥയെ ശക്തിപ്പെടുത്തൽ എന്നിവയിൽ ഇതിന് പ്രധാന പങ്കു വഹിക്കാനാകും എന്നും വിലയിരുത്തി . ഇത്തരം ശ്രമങ്ങളിൽ ഭരണകൂടത്തിന്റെ എല്ലാ പിന്തുണയും അദ്ദേഹം ഉറപ്പു നൽകി
2021 ജൂലൈ 15 മുതൽ, 2021 ഓഗസ്റ്റ് 10 വരെയാണ് സംഘത്തിന്റെ പർവ്വതാരോഹണം നടന്നത് .9 സൈനികർ, അരുണാചൽപ്രദേശിൽ നിന്നുള്ള ഏഴ് പ്രാദേശിക യുവാക്കൾ എന്നിവരടങ്ങിയ 16 അംഗ സംഘമാണ് പർവ്വതം കീഴടക്കിയത്
സ്വാതന്ത്ര്യം നേടി 75 വർഷം പൂർത്തിയാകുന്ന വേളയിൽ രാജ്യത്തുടനീളം സംഘടിപ്പിക്കുന്ന ആസാദി കാ അമൃത മഹോത്സവ് ആഘോഷങ്ങളുടെ ഭാഗമായും, ഫിറ്റ് ഇന്ത്യ മുന്നേറ്റത്തിനുള്ള പ്രോത്സാഹനവുമായാണ് പർവ്വതാരോഹണം സംഘടിപ്പിച്ചത്
IE/SKY
(Visitor Counter : 161
പഞ്ചായത്തീരാജ് മന്ത്രാലയം
SVAMITVA പദ്ധതി സംബന്ധിച്ച വിവരങ്ങൾ
SVAMITVA പദ്ധതി നടപ്പിലാക്കുന്നത് പഞ്ചായത്തി രാജ് മന്ത്രാലയവും, സർവ്വേ ഓഫ് ഇന്ത്യയും , സംസ്ഥാന റെവന്യൂ വകുപ്പും, സംസ്ഥാന പഞ്ചായത്തി രാജ് വകുപ്പും, ദേശിയ ഇൻഫോര്മാറ്റിക്സ് കേന്ദ്രവും ചേർന്നാണ്. പദ്ധതി നടപ്പിലാക്കുന്നത് സംസ്ഥാനങ്ങൾ സർവ്വേ ഓഫ് ഇന്ത്യയുമായി ഒരു ധാരണാപത്രത്തിൽ ഒപ്പുവയ്ക്കേണ്ടതാണ്. ഇതുവരെ കേരളം ഉൾപ്പടെ 29 സംസ്ഥാനങ്ങൾ സർവ്വേ ഓഫ് ഇന്ത്യയുമായി ധാരണ പത്രത്തിൽ ഒപ്പുവെച്ചു കഴിഞ്ഞു. കേരളത്തിൽ നാല് ഗ്രാമങ്ങളിലായി പ്രാരംഭ നടപടിയുടെ ഭാഗമായി ഡ്രോൺ ഉപയോഗിച്ചുള്ള സർവ്വേ നടത്തിയിട്ടുണ്ട്. ഇതുവരെ സംസ്ഥാനത്ത് 'പ്രോപ്പർട്ടി കാർഡുകളുടെ' വിതരണം ആരംഭിച്ചിട്ടില്ല.
(കേന്ദ്ര പഞ്ചായത്തി രാജ് സഹമന്ത്രി ശ്രീ കപിൽ മോരേശ്വർ പാട്ടീൽ ആണ് ഈ വിവരം രാജ്യ സഭയിൽ രേഖ മൂലം നൽകിയത്.
ഭവന, നഗരദാരിദ്ര ലഘൂകരണ മന്ത്രാലയം
'ഒരു ദിവസം ഒരു മണിക്കൂര് ഒരുമിച്ച്' എന്ന പ്രധാന മന്ത്രിയുടെ ആഹ്വാനം ശുചിത്വ ഇന്ത്യയ്ക്കായുള്ള ലോകത്തിലെ ഏറ്റവും വലിയ സന്നദ്ധ പ്രവര്ത്തനമായിരിക്കും: ശ്രീ ഹര്ദീപ് എസ് പുരി
ന്യൂ ഡൽഹി: സെപ്റ്റംബർ 29, 2023
'ഒരു ദിവസം ഒരു മണിക്കൂര് ഒരുമിച്ച്'  ശുചിത്വ പ്രവര്ത്തനത്തിലേക്കുള്ള ഒരു ഉറച്ച ചുവടുവയ്പ്പാണ് - ശുചിത്വത്തിനു വേണ്ടിയുള്ള സന്നദ്ധപ്രവര്ത്തനം. രാജ്യമെമ്പാടും ശുചീകരണ പ്രവര്ത്തനത്തിന് മാത്രമായുള്ള ഒരു സന്നദ്ധ പ്രവര്ത്തനം ആകും ഇത് എന്ന് കേന്ദ്ര ഭവന, നഗര വികസന മന്ത്രി ശ്രീ ഹര്ദീപ് സിംഗ് പുരി ഊന്നിപ്പറഞ്ഞു.
മന് കി ബാത്തിന്റെ 105-ാം പതിപ്പില്, പ്രധാന മന്ത്രി, ഒക്ടോബര് ഒന്നിന് രാവിലെ പത്തിന് ഒരു മണിക്കൂര്, ജന്മ ദിനത്തലേന്ന് ബാപ്പുവിന് 'സ്വച്ഛാഞ്ജലി' യായി ശുചിത്വത്തിനു വേണ്ടിയുള്ള സന്നദ്ധ പ്രവര്ത്തനം നടത്താന് ആഹ്വാനം ചെയ്തിരുന്നു. ശുചിത്വം ദൃശ്യമാകുന്ന തരത്തില് പൊതു സ്ഥലങ്ങളില് യഥാര്ത്ഥ ശുചീകരണ പ്രവര്ത്തനങ്ങള് നടത്താനാണ് ഈ മഹാ ശുചീകരണ പരിപാടി ആഹ്വാനം ചെയ്തിരിക്കുന്നത്.
നഗര, ഗ്രാമീണ ഇന്ത്യയില് 6.4 ലക്ഷത്തിലധികം സ്ഥലങ്ങള് ശ്രമദാനത്തിനായി തെരഞ്ഞെടുത്തിട്ടുണ്ടെന്ന് 'ശുചിത്വമാണ് സേവനം' എന്നതിനെ കുറിച്ച് മാധ്യമ പ്രവര്ത്തകരുമായി സംവദിക്കുന്നതിനിടെ ശ്രീ ഹര്ദീപ് പുരി പറഞ്ഞു.
ശുചിത്വ പരിപാടി നടപ്പാക്കുന്നതിന്, നഗര തദ്ദേശ സ്ഥാപനങ്ങള്, പട്ടണങ്ങള്, ഗ്രാമ പഞ്ചായത്തുകള്, മന്ത്രാലയങ്ങള്, 'ശുചിത്വമാണ് സേവനം' - സിറ്റിസണ്സ് പോര്ട്ടലായ https://swachhatahiseva.com ല് പരിപാടികള് ചേര്ത്തിട്ടുണ്ട്. ഈ പ്രത്യേക ഐടി പ്ലാറ്റ്ഫോമില് പൗരന്മാര്ക്ക് അവരുടെ അടുത്ത സ്ഥലത്തു നടക്കുന്ന ശുചീകരണ പരിപാടി കാണാനും അതില് പങ്കെടുക്കാനും കഴിയും. ശുചിത്വത്തിനു വേണ്ടിയുള്ള ശ്രമദാന ശുചീകരണ പ്രവര്ത്തനം നടക്കുന്ന വിവിധ സ്ഥലങ്ങളില് നിന്നും ഫോട്ടോ എടുത്ത് ഈ പോര്ട്ടലില് ചേര്ക്കാവുന്നതാണ്. പൗരന്മാരെയും പ്രമുഖ വ്യക്തികളെയും ഈ സംരഭത്തില് പങ്കാളികാനും ശുചിത്വ അംബാസഡര്മാരായി ഈ മുന്നേറ്റത്തെ നയിക്കാനും ക്ഷണിക്കുന്ന വിഭാഗവുമുണ്ട്.
ഏതാണ്ട് ഒരു ലക്ഷം താമസ സ്ഥലങ്ങളിൽ ശ്രമദാനം നടത്താന് ഒട്ടനവധി റസിഡെന്റ വെല്ഫയര് അസോസിയേഷനുകളും രാജ്യത്തെമ്പാടുമായി 35,000 അംഗനവാടി കേന്ദ്രങ്ങള് ഏറ്റെടുക്കാന് ഗ്രാമീണ കൂട്ടായ്മകളും തയ്യാറായി മുന്നോട്ടു വന്നിട്ടുണ്ടെന്ന് മന്ത്രീ മാധ്യമ പ്രവര്ത്തകരെ അറിയിച്ചു.
ഇതാദ്യമായ കരസേനാ, നാവികസേനാ, വ്യോമസേനാ എന്നിവര് ജനങ്ങളുമായി കൈകോര്ക്കും. ദേശീയ പാതയുടെ വലിയൊരു ഭാഗം ശുചീകരിക്കുന്നതിന് ലീഡ് ഗ്രൂപ്പുകളും പ്രാദേശിക സമൂഹങ്ങളും തയ്യാറായിട്ടുണ്ട്. നിരവധി തീരദേശ മേഖലകള് പ്രമുഖ ഗ്രൂപ്പുകള് ശുചീകരണത്തിനായി ഏറ്റെടുക്കും. സുലഭ് ഇന്റര്നാഷണല് ഒക്ടോബര് ഒന്നിന് സമൂഹ-പൊതു ശൗചാലയങ്ങൾ ശുചിയാക്കാന് മുന്നോട്ടു വന്നിട്ടുണ്ട്.
മാതാ അമൃതാനന്ദമയിയുടെ അമ്മ ഫൗണ്ടേഷന് രാജ്യത്തുടനീളം സ്കൂളുകളിലും ശുചിത്വത്തിനായി ശ്രമദാനം നടത്തുമെന്ന് ശ്രീ ഹര്ദീപ് സിംഗ് പുരി ചൂണ്ടിക്കാട്ടി.
(
പ്രധാനമന്ത്രിയുടെ ഓഫീസ്
ഫ്രാൻസിസ് മാർപാപ്പ വേഗം സുഖം പ്രാപിക്കട്ടെയെന്ന് പ്രധാനമന്ത്രി ആശംസിച്ചു
പ്രധാനമന്ത്രി ശ്രീ നരേന്ദ്ര മോദി ഫ്രാൻസിസ് മാർപാപ്പയ്ക്ക് നല്ല ആരോഗ്യവും വേഗത്തിൽ സുഖം പ്രാപിക്കട്ടെയെന്ന് ആശംസിച്ചു.
മാർപാപ്പയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു:
"ഫ്രാൻസിസ് മാർപാപ്പയുടെ നല്ല ആരോഗ്യത്തിനും വേഗത്തിൽ സുഖം പ്രാപിക്കുന്നതിനും വേണ്ടി പ്രാർത്ഥിക്കുന്നു."
ആരോഗ്യ, കുടുംബക്ഷേമ മന്ത്രാലയം
ഇന്ത്യൻ കോവിഡ് -19 വാക്സിനുകൾക്കായുള്ള ആവശ്യകത
ന്യൂഡൽഹി , മാർച്ച് 16, 2021
വിവിധ വിദേശ രാജ്യങ്ങളിൽ നിന്ന് ഇന്ത്യൻ നിർമ്മിതകോവിഡ് 19 വാക്സിനുകൾ വിതരണം ചെയ്യണമെന്ന് ആവശ്യപ്പെട്ടുകൊണ്ട് നിരവധി അഭ്യർത്ഥനകൾ കേന്ദ്ര വിദേശ മന്ത്രാലയത്തിന് ലഭിച്ചിട്ടുണ്ട്.
ഇന്ത്യയിലെ കോവിഡ് വാക്സിനുകളുടെ ആഭ്യന്തര ആവശ്യങ്ങൾ കൂടി കണക്കിലെടുത്ത്, വരും ആഴ്ചകളിലും മാസങ്ങളിലും അവ പങ്കാളി രാജ്യങ്ങൾക്ക് വിതരണം ചെയ്യുന്നത് ഘട്ടം ഘട്ടമായി തുടരുമെന്ന് 2021 ജനുവരി 19 ന് ഒരു പത്രക്കുറിപ്പിലൂടെ വിദേശകാര്യ മന്ത്രാലയം വ്യക്തമാക്കിയിരുന്നു.
വിദേശത്തേക്ക് വിതരണം ചെയ്യുമ്പോൾ ആഭ്യന്തര നിർമ്മാതാക്കളുടെ കൈവശം ആഭ്യന്തര ആവശ്യങ്ങൾ നിറവേറ്റുന്നതിനു പര്യാപ്തമായ സ്റ്റോക്കുകൾ ഉണ്ടെന്നു ഉറപ്പാക്കും .
കേന്ദ്ര ആരോഗ്യ-കുടുംബക്ഷേമ സഹ മന്ത്രി ശ്രീ . അശ്വിനി കുമാർ ചൗബേ ഇന്ന് രാജ്യസഭയിൽ രേഖാമൂലം നൽകിയ മറുപടിയിലാണ് ഇക്കാര്യം വ്യക്തമാക്കിയത്.
IE
ശാസ്ത്ര സാങ്കേതിക മന്ത്രാലയം
മണത്തക്കാളിയില് നിന്നും കരള് അര്ബുദത്തിനുള്ള മരുന്ന് : ആര്ജിസിബിയുടെ ഗവേഷണത്തിന് അപൂര്വ്വ രോഗ ചികിത്സാ പദവി
രാജീവ് ഗാന്ധി സെന്റര് ഫോര് ബയോടെക്നോളജിയുടെ  ഗവേഷകര് മണത്തക്കാളി ചെടിയില് നിന്ന് വേര്തിരിച്ചെടുത്ത ഉട്രോസൈഡ്-ബി എന്ന സംയുക്തത്തിന് കരള് അര്ബുദം ചികിത്സിക്കാനുള്ള കഴിവുണ്ടെന്ന പഠനത്തിന അമേരിക്കയിലെ ഫുഡ് ആന്റ് ഡ്രഗ് അഡ്മിനിസ്ട്രേഷന്റെ ഓര്ഫന് ഡ്രഗ് ഡെസിഗ്നേഷന് പദവി ലഭിച്ചു.
ഓര്ഫന് ഡ്രഗ് ഡെസിഗ്നേഷന് അപൂര്വ രോഗങ്ങള്ക്കുള്ള പുതിയ ചികിത്സകളുടെ വികസനത്തെയും വിലയിരുത്തലിനെയും പിന്തുണയ്ക്കുകയും മരുന്നിന്റെ വേഗത്തിലുള്ള അംഗീകാരം അനുവദിക്കുകയും ചെയ്യുന്നു.
കേരളത്തിലെ വീടുകളുടെ മുറ്റത്തും വഴിയോരങ്ങളിലും കാണപ്പെടുന്ന കുറ്റിച്ചെടിയായ മണത്തക്കാളി  യുടെ ഇലകള്ക്ക് മനുഷ്യശരീരത്തിലെ ഏറ്റവും വലിയ ആന്തരികാവയവമായ കരളിനെ അനിയന്ത്രിതമായ കോശവളര്ച്ചയില് നിന്ന് സംരക്ഷിക്കാനുള്ള അപാര ഗുണങ്ങളുണ്ടെന്ന് ഇന്ത്യാ ഗവണ്മെന്റിന്റെ ബയോടെക്നോളജി വകുപ്പിന് കീഴിലുള്ള ഒരു സ്വയംഭരണ സ്ഥാപനമായ ആര്ജിസിബിയിലെ ഒരു ഒരു സംഘം ശാസ്ത്രജ്ഞര് പറയുന്നു.
ആര്ജിസിബിയിലെ സീനിയര് സയന്റിസ്റ്റ് ഡോ റൂബി ജോണ് ആന്റോയും അവരുടെ വിദ്യാര്ത്ഥിനിയായ ഡോ ലക്ഷ്മി ആര് നാഥും പേറ്റന്റ് നേടിയ സാങ്കേതികവിദ്യ യുഎസ് ഫാര്മ കമ്പനിയായ ക്യുബയോമെഡ് വാങ്ങി. ഒക്ലഹോമ മെഡിക്കല് റിസര്ച്ച് ഫൗണ്ടേഷന്  വഴിയാണ് സാങ്കേതിക കൈമാറ്റം നടത്തിയത്.
ഡോ.റൂബിയും ഡോ.ലക്ഷ്മിയും ചേര്ന്നാണ് മണത്തക്കാളി ചെടിയുടെ ഇലകളില് നിന്ന് ഉട്രോസൈഡ്-ബി എന്ന തന്മാത്ര വേര്തിരിച്ചെടുത്തത്.
കരള് അര്ബുദം ഉള്പ്പെടെയുള്ള കരള് രോഗങ്ങളുടെ ചികിത്സയില് ഈ ഗവേഷണം വലിയ വഴിത്തിരിവാണെന്ന് ആര്ജിസിബി ഡയറക്ടര് ഡോ ചന്ദ്ര ഭാസ് നാരായണ പറഞ്ഞു.
(ഭക്ഷണത്തിലെ വിഷാംശം പ്രാഥമികമായി ഇല്ലാതാക്കുന്ന കരളിന് ആധുനിക കാലത്ത് ക്യാന്സര് വരാനുള്ള സാധ്യത കൂടുതലാണെന്ന കണ്ടെത്തലുകള് നിലനില്ക്കുന്നു. കരള് രോഗം, പ്രതിവര്ഷം 800,000 ആളുകളെ കൊല്ലുന്നതായും ഓരോ വര്ഷവും 900,000 പുതിയ കേസുകള് റിപ്പോര്ട്ട് ചെയ്യപ്പെടുന്നതായും അദ്ദേഹം പറഞ്ഞു.
യുഎസ്, കാനഡ, ജപ്പാന്, ദക്ഷിണ കൊറിയ എന്നീ രാജ്യങ്ങള് ഈ സാങ്കേതികവിദ്യയ്ക്ക് പേറ്റന്റ് അനുവദിച്ചിട്ടുണ്ട്. നേച്ചര് ഗ്രൂപ്പ് ഓഫ് ജേണലില് ശാസ്ത്രീയ റിപ്പോര്ട്ടായി ഗവേഷണ കൃതി പ്രസിദ്ധീകരിച്ചു.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങൾക്കായി അനുവദിച്ച കോവിഡ് 19 വാക്സിൻ വിഹിതം
ന്യൂഡൽഹി, ഫെബ്രുവരി 02, 2021
രാജ്യത്തെ ആരോഗ്യ പരിപാലന ജീവനക്കാർക്ക് കോവിഡ്-19 വാക്സിൻ നൽകികൊണ്ട് ഇന്ത്യാ ഗവൺമെന്റ് 2021 ജനുവരി 16 ന് വാക്സിനേഷന് തുടക്കം കുറിച്ചു. എല്ലാ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കോവിഡ് -19 വാക്സിനുകൾ നൽകിയിട്ടുണ്ട്.
ആരോഗ്യ പരിപാലന ജീവനക്കാരുടെ സംസ്ഥാനം –- കേന്ദ്ര ഭരണപ്രദേശം തിരിച്ചുള്ള ലക്ഷ്യം താഴെ. ഇതിൽ കേരളത്തിൽ നിന്നും 4,07,016 പേരാണ് ഉള്ളത്
പ്രതിരോധ കുത്തിവയ്പ്പ് നൽകേണ്ട ആരോഗ്യ പ്രവർത്തകരുടെ സംസ്ഥാനം –- കേന്ദ്ര ഭരണപ്രദേശം തിരിച്ചുള്ള വിശദാംശങ്ങൾ
കേന്ദ്ര ആരോഗ്യ-കുടുംബക്ഷേമ സഹമന്ത്രി ശ്രീ അശ്വിനി കുമാർ ചൗബെ ഇന്ന് രാജ്യസഭയിൽ രേഖാമൂലം നൽകിയ മറുപടിയിലാണ് ഇക്കാര്യം വ്യക്തമാക്കിയത്.
(Visitor Counter : 187
പ്രധാനമന്ത്രിയുടെ ഓഫീസ്
ലോക സംസ്കൃത ദിനത്തിൽ പ്രധാനമന്ത്രി ആശംസകൾ നേർന്നു
ലോക സംസ്കൃത ദിനത്തിൽ പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ആശംസകൾ നേർന്നു. സംസ്കൃതം ജനകീയമാക്കാൻ പ്രവർത്തിക്കുന്നവരുടെ ശ്രമങ്ങളെ അദ്ദേഹം അംഗീകരിച്ചു. സംസ്കൃതത്തിന്റെ പ്രാധാന്യത്തെക്കുറിച്ചും സൗന്ദര്യത്തെക്കുറിച്ചും അദ്ദേഹം വിശദീകരിച്ച മൻ കി ബാത്തിൽ നിന്നുള്ള രണ്ട് സന്ദർഭങ്ങൾ അദ്ദേഹം പങ്കിട്ടു. യുവാക്കൾക്കിടയിൽ സംസ്കൃതത്തിന്റെ വർദ്ധിച്ചുവരുന്ന ജനപ്രീതിയും അദ്ദേഹം എടുത്തുകാട്ടി.
പ്രധാനമന്ത്രി ട്വീറ്റ് ചെയ്തു:
“വിശ്വസംസ്കൃതദിനസ്യ ശുഭാ:. ഭാരതേ വിശ്വേ ച സംസ്കൃതപ്രചാരായ കാര്യം കുർവതം സർവേഷാം അഭിനന്ദനം കരോമി । പൂർവതനേ ഏകസ്മിൻ മൻ കി ബാത്ത് മധ്യേ മയാ സംസ്കൃത്യ മഹത്വം സൗന്ദര്യം ച യത് ഉക്തം.
ഗതേഷു വർഷേഷു യുവനഃ സംസ്കൃതപ്രചാരേ അഗ്രേശരാഃ ശാന്തി । ആഗസ്ത് 2021 മൻ കി ബാത്ത് മധ്യേ അഹം ഏതദൃശാനാം പ്രയത്നാനം പ്രശംസ കൃതവാൻ. ആശാസേ യത് ആഗാമികളേ അപി അസ്മാകം യുവനഃ സംസ്കൃതേ രുചിം ദർശയേയുഃ.“
-ND-
(
പ്രധാനമന്ത്രിയുടെ ഓഫീസ്
പിഎൽഐ പദ്ധതി സ്റ്റീൽ മേഖലയെ ഊർജസ്വലമാക്കുകയും നമ്മുടെ യുവാക്കൾക്കും സംരംഭകർക്കും അവസരങ്ങൾ സൃഷ്ടിക്കുകയും ചെയ്യും: പ്രധാനമന്ത്രി
സ്വാശ്രയത്വം കൈവരിക്കാൻ ഉരുക്ക് അത്യന്താപേക്ഷിതമാണെന്ന് പ്രധാനമന്ത്രി അഭിപ്രായപ്പെട്ടു. പിഎൽഐ പദ്ധതി ഈ മേഖലയെ വ്യക്തമായി ഊർജസ്വലമാക്കിയിട്ടുണ്ടെന്നും നമ്മുടെ യുവാക്കൾക്കും സംരംഭകർക്കും അവസരങ്ങൾ സൃഷ്ടിക്കുമെന്നും അദ്ദേഹം കൂട്ടിച്ചേർത്തു.
സ്പെഷ്യാലിറ്റി സ്റ്റീലിനായുള്ള പിഎൽഐ സ്കീമിന് കീഴിൽ 27 കമ്പനികളുമായി 57 ധാരണാപത്രങ്ങൾ ഒപ്പിടുന്നതിന് സ്റ്റീൽ മന്ത്രാലയം സംഘടിപ്പിച്ച ധാരണാപത്രം ഒപ്പിടൽ ചടങ്ങിനെക്കുറിച്ച് കേന്ദ്ര സ്റ്റീൽ മന്ത്രി ശ്രീ ജ്യോതിരാദിത്യ സിന്ധ്യയുടെ ട്വീറ്റ് പങ്കിട്ടുകൊണ്ട് , പ്രധാനമന്ത്രി ട്വീറ്റ് ചെയ്തു;
“ സ്വാശ്രയത്വം നേടുന്നതിന് ഉരുക്ക് അത്യന്താപേക്ഷിതമാണ് . പി എൽ ഐ പദ്ധതി ഈ മേഖലയെ ഊർജസ്വലമാക്കുകയും നമ്മുടെ യുവാക്കൾക്കും സംരംഭകർക്കും അവസരങ്ങൾ സൃഷ്ടിക്കുകയും ചെയ്യും."
ND
(
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 177.79 കോടി പിന്നിട്ടു
കഴിഞ്ഞ 24 മണിക്കൂറിൽ എട്ട് ലക്ഷത്തോളം  ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 177.79 കോടി  കടന്നു. 2,05 ,01 ,806 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 14,123 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,23,38 ,673 ആയി. ദേശീയ രോഗമുക്തി നിരക്ക് 98.60 %.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 7 ,554 പേർക്കാണ്. നിലവിൽ രാജ്യത്ത് ചികിത്സയിലുള്ളത് 85 ,680 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.20 ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിൽ 7,84,059 പരിശോധനകൾ നടത്തി. 76.91 കോടിയിൽ അധികം  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 1.06 ശതമാനമാണ്. പ്രതിദിന രോഗസ്ഥിരീകരണ നിരക്ക് 0 .96 ശതമാനമാണ്.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 54.58 കോടി പിന്നിട്ടു
ന്യൂഡൽഹി , ആഗസ്റ്റ് 16,2021
രാജ്യത്തിതുവരെ നല്കിയ ആകെ വാക്സിനുകളുടെ എണ്ണം 54.58 കോടി പിന്നിട്ടു. ഇന്ന് രാവിലെ 7 വരെയുള്ള താല്ക്കാലിക റിപ്പോര്ട്ട് അനുസരിച്ച് 61,54,235 സെഷനുകളിലൂടെ ആകെ 54,58,57,108 വാക്സിന് ഡോസ് നല്കി. കഴിഞ്ഞ 24 മണിക്കൂറിനുള്ളില് 17,43,114 ഡോസ് വാക്സിന് നല്കി.
ദേശീയ രോഗമുക്തി നിരക്ക് 97.48%. ആയി.രാജ്യത്താകെ ഇതുവരെ 3,14,11,924 പേരാണ് കോവിഡ് മുക്തരായത്. കഴിഞ്ഞ 24 മണിക്കൂറിനുള്ളില് 35,909 പേര് സുഖം പ്രാപിച്ചു.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 32,937 പേര്ക്കാണ്.
തുടര്ച്ചയായ 50 -ാം ദിവസവും 50,000 ത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
നിലവില് രാജ്യത്തു ചികിത്സയിലുള്ളത് 3,81,947 പേരാണ്. ഇത് രാജ്യത്തെ ആകെ രോഗബാധിതരുടെ 1.18% മാത്രമാണ്.
രാജ്യത്തെ പരിശോധനാ ശേഷി ഗണ്യമായി വര്ദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളില് 11,81,212 പരിശോധനകള് നടത്തി. ആകെ 49.48 കോടിയിലേറെ ) പരിശോധനകളാണ് ഇന്ത്യ ഇതുവരെ നടത്തിയത്.
പരിശോധനകള് വര്ധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവില് 2.01 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 2.79 ശതമാനവുമാണ്. പ്രതിദിന രോഗസ്ഥിരീകരണ നിരക്ക് തുടർച്ചയായ 21-ാം ദിവസവും 3 ശതമാനത്തിൽ താഴെ തുടരുന്നു. 70 ദിവസമായി ഇത് 5 ശതമാനത്തിൽ താഴെയാണ്.
SKY
പ്രധാനമന്ത്രിയുടെ ഓഫീസ്
അക്ഷയ തൃതീയ ദിനത്തിൽ പ്രധാനമന്ത്രിയുടെ ആശംസ
പ്രധാനമന്ത്രി ശ്രീ നരേന്ദ്ര മോദി അക്ഷയ തൃതീയ ദിനത്തിൽ ജനങ്ങൾക്ക് ആശംസകൾ നേർന്നു. ഈ പ്രത്യേക ദിനം എല്ലാവരുടെയും ജീവിതത്തിൽ ഐശ്വര്യം കൊണ്ടുവരട്ടെയെന്നും അദ്ദേഹം ആശംസിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
"അക്ഷയതൃതീയ ആശംസകൾ. ഈ പ്രത്യേക ദിനം എല്ലാവരുടെയും ജീവിതത്തിൽ ഐശ്വര്യം കൊണ്ടുവരട്ടെ എന്ന് ഞാൻ പ്രാർത്ഥിക്കുന്നു."
ആരോഗ്യ, കുടുംബക്ഷേമ മന്ത്രാലയം
കേന്ദ്ര ആരോഗ്യ കുടുംബക്ഷേമ മന്ത്രി ഡോക്ടർ മൻസുഖ് മാണ്ഡവ്യ 76-ാമത് ലോകാരോഗ്യ സഭയെ അഭിസംബോധന ചെയ്തു
ന്യൂ ഡൽഹി: മെയ് 24, 2023
ലോകാരോഗ്യ സഭയുടെ 76-ാമത് സെഷനിൽ കേന്ദ്ര ആരോഗ്യ കുടുംബക്ഷേമ മന്ത്രി ഡോ. മൻസുഖ് മണ്ഡാവിയ 'എല്ലാവർക്കും ആരോഗ്യം' എന്ന വിഷയത്തെ കേന്ദ്രീകരിച്ച് സംസാരിച്ചു. ഡോക്ടർ ടെഡ്രോസ്, ഡയറക്ടർ ജനറൽ, ലോകാരോഗ്യ സംഘടന, ലോകമെമ്പാടുമുള്ള ആരോഗ്യ മന്ത്രിമാർ എന്നിവരുടെ സാന്നിധ്യത്തിൽ ആയിരുന്നു അഭിസംബോധന.
ജി20യിൽ ഇന്ത്യയുടെ ആരോഗ്യ മുൻഗണനകളായ ആരോഗ്യ അടിയന്തര തയ്യാറെടുപ്പുകൾ, മെഡിക്കൽ കൗണ്ടർ മെഷറുകളുടെ ലഭ്യത, ഡിജിറ്റൽ ആരോഗ്യം എന്നിവ വിവരിച്ചുകൊണ്ട്, കോവിഡ് 19 മഹാമാരി ഉയർത്തിയ അഭൂതപൂര്വ്വമായ സാഹചര്യങ്ങളുടെ പശ്ചാത്തലത്തിൽ ഭാവിയിലെ ആരോഗ്യ വെല്ലുവിളികളെ നേരിടാൻ ഒറ്റകെട്ടായി പ്രവർത്തിക്കുന്ന ലോകത്തിനായുള്ള കാര്യപരിപാടി ശക്തിപ്പെടുത്താൻ ഡോക്ടർ മണ്ഡാവിയ ആവശ്യപ്പെട്ടു.
പ്രാദേശിക നെറ്റ്വർക്കുകളിലൂടെയുള്ള പലയിടങ്ങളിയാലുള്ള ഉത്പാദനവും, ഗവേഷണ-വികസന പ്രവർത്തനങ്ങളും, ഡിജിറ്റൽ ആരോഗ്യത്തിനായുള്ള ആഗോള സംരംഭവും ഉള്ള ആഗോള മെഡിക്കൽ കൗണ്ടർ മെഷേഴ്സ് പ്ലാറ്റ്ഫോം അദ്ദേഹം നിർദ്ദേശിച്ചു. എല്ലാ രാജ്യങ്ങൾക്കും സുരക്ഷിതവും ഉയർന്ന നിലവാരമുള്ളതും ചെലവ് കുറഞ്ഞതുമായ മെഡിക്കൽ കൗണ്ടർ മെഷറുകളുടെ തുല്യമായ ലഭ്യത ഉറപ്പാക്കുകയാണ് ആഗോള മെഡിക്കൽ കൗണ്ടർ മെഷേഴ്സ് പ്ലാറ്റ്ഫോം ലക്ഷ്യമിടുന്നതെന്ന് അദ്ദേഹം വിശദീകരിച്ചു.
ഡിജിറ്റൽ ആരോഗ്യത്തെക്കുറിച്ചുള്ള ആഗോള സംരംഭം, ലോകത്തിന് പ്രത്യേകിച്ച് താഴ്ന്ന-ഇടത്തരം വരുമാനമുള്ള രാജ്യങ്ങൾക്ക്  ഡിജിറ്റൽ ഉപകരണങ്ങളുടെ ജനാധിപത്യവൽക്കരണത്തിനും ആവശ്യങ്ങൾക്ക് അനുസൃതമായുള്ള ഉപയോഗത്തിനും ഡിജിറ്റൽ പബ്ലിക് ഉപകരണങ്ങൾ പ്രോത്സാഹിപ്പിക്കുന്നതിന് സമവായമുണ്ടാക്കാൻ സൗകര്യമൊരുക്കുമെന്ന് ഡോക്ടർ മാണ്ഡവ്യ കൂട്ടിച്ചേർത്തു.
സ്ഥാപനവത്കൃത ചട്ടക്കൂടായി പ്രവർത്തിക്കുകയും അത്യാധുനിക സാങ്കേതികവിദ്യ ഉപയോഗിച്ച് ഡിജിറ്റൽ പരിഹാരങ്ങൾ നൽകുകയും ചെയ്യുകയാണ് ലക്ഷ്യമെന്ന് അദ്ദേഹം ആവർത്തിച്ചു.
"എല്ലാവർക്കും ആരോഗ്യം" എന്ന കാര്യപരിപാടിക്ക് മുൻഗണന നൽകിയതിന് ലോകാരോഗ്യ സംഘടനയെ അഭിനന്ദികുകയും 'എല്ലാവർക്കും ആരോഗ്യം' എന്ന കാഴ്ചപ്പാട് യാഥാർത്ഥ്യമാക്കുന്നതിനും വരും തലമുറകൾക്ക് ആരോഗ്യകരമായ ഒരു നാളെ ഉറപ്പാകുനതിനും ഒരുമിച്ച് പ്രവർത്തിക്കേണ്ടത് അത്യന്താപേക്ഷിതമാണെന്ന് ഡോക്ടർ മാണ്ഡവ്യ അഭിപ്രായപ്പെട്ടു.
ആരോഗ്യ മന്ത്രിയുടെ അഭിസംബോധന കാണുന്നതിന് ലിങ്കുകളിൽ ക്ലിക്ക് ചെയ്യുക:
https://www.youtube.com/watch?v=gdjySw1_IAo
https://www.youtube.com/watch?v=52lYgc326eg
https://twitter.com/mansukhmandviya/status/1660995459945750529
https://twitter.com/mansukhmandviya/status/1661027076533813249
https://twitter.com/mansukhmandviya/status/1661034966736830467
(Visitor Counter : 203
മന്ത്രിസഭ
അമൃത്സര്, ബോധ്ഗയ, നാഗ്പൂര്, സംബാല്പൂര്, സിര്മോര്, വിശാഖപട്ടണം, ജമ്മു എന്നിവിടങ്ങളിലായുള്ള ഏഴ് ഐ.ഐ.എമ്മുകള്ക്കു സ്ഥിരം ക്യാംപസ് നിര്മിക്കുന്നതിനും പ്രവര്ത്തിപ്പിക്കുന്നതിനും മന്ത്രിസഭ അനുമതി നല്കി
അമൃത്സര്, ബോധ്ഗയ, നാഗ്പൂര്, സംബാല്പൂര്, സിര്മോര്, വിശാഖപട്ടണം, ജമ്മു എന്നിവിടങ്ങളിലായുള്ള ഏഴ് ഐ.ഐ.എമ്മുകള്ക്കു സ്ഥിരം ക്യാംപസ് നിര്മിക്കുന്നതിനും പ്രവര്ത്തിപ്പിക്കുന്നതിനും പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അനുമതി നല്കി. ഇതിനുള്ള ആകെ ചെലവ് 3775.42 കോടി രൂപയായിരിക്കും. ഇതില് 775.46 കോടി രൂപ ആവര്ത്തനച്ചെലവും 2999.96 കോടി രൂപ ആവര്ത്തന സ്വഭാവമില്ലാത്ത ചെലവും ആയിരിക്കും. 2015-16ലും 2016-17ലും ആരംഭിച്ചതാണ് ഈ ഐ.ഐ.എമ്മുകള്. താല്ക്കാലിക ക്യാംപസുകളിലാണ് ഇവ ഇപ്പോള് പ്രവര്ത്തിച്ചുവരുന്നത്.
(ആകെ പ്രതീക്ഷിത ചെലവായ 3775.42 കോടി രൂപയില് 2804.08 കോടി രൂപ സ്ഥിരം കെട്ടിടം നിര്മിക്കുന്നതിനാണ് ഉപയോഗപ്പെടുത്തുക. ഇതു സംബന്ധിച്ച വിശദാംശങ്ങള് ഐ.ഐ.എമ്മിന്റെ പേര്, പ്രതീക്ഷിത ചെലവ് എത്ര കോടി എന്ന ക്രമത്തില്:
ഐ.ഐ.എം. അമൃത്സര്- 348.31, ഐ.ഐ.എം. ബോധ്ഗയ- 411.72, ഐ.ഐ.എം. നാഗ്പൂര്- 379.68, ഐ.ഐ.എം.സംബല്പൂര്- 401.94, ഐ.ഐ.എം. സിര്മോര്- 392.51, ഐ.ഐ.എം. വിശാഖപട്ടണം- 445.00, ഐ.ഐ.എം. ജമ്മു- 424.93. ആകെ: 2804.09.
അറുന്നൂറു വീതം വിദ്യാര്ഥികള്ക്കുള്ള സമ്പൂര്ണ അടിസ്ഥാന സൗകര്യങ്ങളോടുകൂടിയ 60,384 ചതുരശ്ര മീറ്റര് വരുന്ന കെട്ടിടമാണ് ഓരോ ഐ.ഐ.എമ്മിനുംവേണ്ടി നിര്മിക്കുക. അഞ്ചു വര്ഷത്തേക്ക് ഒരു വിദ്യാര്ഥിക്ക് അഞ്ചു ലക്ഷം രൂപ എന്ന നിരക്കില് ആവര്ത്തന ഗ്രാന്റും ഈ വിദ്യാഭ്യാസ സ്ഥാപനങ്ങള്ക്ക് അനുവദിച്ചിട്ടുണ്ട്. അഞ്ചു വര്ഷത്തിനുശേഷം നടത്തിപ്പിനുള്ള പണം സ്ഥാപനങ്ങള് സ്വയം കണ്ടെത്തണം.
2021 ജൂണ് ആകുമ്പോഴേക്കും സ്ഥിരം ക്യാംപസുകളിലെ നിര്മാണപ്രവര്ത്തനം പൂര്ത്തിയാകും. ഇതോടെ ആകെയുള്ള 20 ഐ.ഐ.എമ്മുകള്ക്കും സ്ഥിരം ക്യാംപസ് യാഥാര്ഥ്യമാകും. പ്രഫഷണല് മാനേജര്മാരെ സൃഷ്ടിക്കുന്നതിനുള്ള വിദ്യാഭ്യാസം പകര്ന്നു നല്കുന്ന സ്ഥാപനങ്ങളാണ് ഐ.ഐ.എമ്മുകള്. ഏഴ് ഐ.ഐ.എമ്മുകള്ക്കു സ്ഥിരം ക്യാംപസ് ഒരുക്കുന്നതിനു മന്ത്രിസഭ നല്കിയ അംഗീകാരം രാജ്യത്തിന്റെ സാമ്പത്തിക, വ്യാവസായിക വികസനത്തിനു പ്രോല്സാഹനം പകരും.
PIB Headquarters
സഹകരണ മേഖലയിലെ നിക്ഷേപം : ആദായ നികുതി വകുപ്പിന്റെ മുഖാമുഖം പരിപാടി
സഹകരണ സംഘങ്ങളിലെ നിക്ഷേപങ്ങളെ സംബന്ധിക്കുന്ന നിരവധി സംശയങ്ങള് പൊതുജനങ്ങളില് നിന്നും ആദായ നികുതി വകുപ്പിന് ലഭിച്ചു വരികയാണ്.
സഹകരണ സംഘങ്ങളിലെ നിക്ഷേപങ്ങളിലും അതിനു ലഭിക്കുന്ന പലിശയിലും ചുമത്തപ്പെടേണ്ട ആദായ നികുതിയെ സംബന്ധിച്ചും പൊതു ജനങ്ങള്ക്കുള്ള സംശയങ്ങള് ദൂരീകരിക്കുന്നതിനായി ആദായ നികുതി വകുപ്പ് ഈ വെള്ളിയാഴ്ച  രാവിലെ 10 മണി മുതല് ഉച്ചയ്ക്ക് 1 മണി വരെ ഒരു മുഖാമുഖം പരിപാടി സംഘടിപ്പിക്കുന്നു.
ആദായ നികുതി വകുപ്പിന്റെ തിരുവനന്തപുരത്തെ കവടിയാറിലുള്ള ഓഫീസില് വച്ചു നടത്തുന്ന ഈ മുഖാമുഖത്തില് പൊതുജനങ്ങളുടെ സംശയങ്ങള്ക്ക് ആദായ നികുതി വകുപ്പിലെ മുതിര്ന്ന ഉദ്യോഗസ്ഥര് മറുപടി നല്കും.
(Visitor Counter : 11
ആരോഗ്യ, കുടുംബക്ഷേമ മന്ത്രാലയം
രാജ്യത്ത് ചികിത്സയിലുള്ളവരുടെ എണ്ണം കുറഞ്ഞ് 8,26,740 ആയി, 71 ദിവസത്തിനുശേഷം ഏറ്റവും താഴ്ന്ന നിലയിൽ
(ന്യൂഡൽഹി , ജൂൺ 17,2021
പ്രതിദിന കോവിഡ് ബാധിതരുടെ എണ്ണം രാജ്യത്തു കുറഞ്ഞുവരികയാണ്. കഴിഞ്ഞ 24 മണിക്കൂറിനിടെ 67,208 പേര്ക്കാണ് പുതുതായി രോഗം സ്ഥിരീകരിച്ചത്. തുടര്ച്ചയായ പത്താം ദിവസവും പുതിയ രോഗബാധിതരുടെ എണ്ണം ഒരു ലക്ഷത്തില് താഴെയാണ്.
ചികിത്സയില് കഴിയുന്നവരുടെ എണ്ണവും പതിവായി കുറയുകയാണ്. രാജ്യത്തു നിലവില് ചികിത്സയിലുള്ളത് 8,26,740 പേരാണ്. 71 ദിവസത്തിനുശേഷം ഏറ്റവും താഴ്ന്ന നിലയിൽ.
കഴിഞ്ഞ 24 മണിക്കൂറിനിടെ ചികിത്സയിലുള്ളവരുടെ എണ്ണത്തില് 38,692-ന്റെ കുറവാണ് രേഖപ്പെടുത്തിയത്. രാജ്യത്തെ ആകെ രോഗബാധിതരുടെ 2.78% മാത്രമാണ് നിലവില് ചികിത്സയിലുള്ളത്.
കൂടുതല് പേര് സുഖം പ്രാപിക്കുന്നതിനാല്, തുടര്ച്ചയായ 35 -ാം ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗബാധിതരേക്കാള് കൂടുതലാണ്. കഴിഞ്ഞ 24 മണിക്കൂറിനിടെ 1,03,570 പേരാണ് രോഗമുക്തരായത്.
പുതിയ പ്രതിദിന രോഗബാധിതരുടെ എണ്ണം കണക്കിലെടുക്കുമ്പോള് കഴിഞ്ഞ 24 മണിക്കൂറിനിടെ, 36 ആയിരത്തില് കൂടുതലാണ്  രേഖപ്പെടുത്തിയ രോഗമുക്തരുടെ എണ്ണം.
രാജ്യത്തിതുവരെ ആകെ 2,84,91,670 പേരാണ് കോവിഡ്-19 മഹാമാരിയില് നിന്നു സുഖം പ്രാപിച്ചത്. കഴിഞ്ഞ 24 മണിക്കൂറിനിടെ 1,03,570 പേര് രോഗമുക്തരായി. രോഗമുക്തി നിരക്ക് 95.93% ശതമാനമായി വര്ധിച്ചു.
രാജ്യത്ത് പരിശോധനാശേഷി ഗണ്യമായി വര്ധിപ്പിച്ചതോടെ കഴിഞ്ഞ 24 മണിക്കൂറിനുള്ളില് നടത്തിയത് 19,31,249 . പരിശോധനകളാണ്. ആകെ 38.52 കോടിയിലേറെ  പരിശോധനകളാണ് രാജ്യത്ത് ഇതുവരെ നടത്തിയത്.
രാജ്യത്തുടനീളം പരിശോധന വര്ധിപ്പിക്കുമ്പോഴും, പ്രതിവാര രോഗസ്ഥിരീകരണ നിരക്ക് തുടര്ച്ചയായി കുറയുകയാണ്. പ്രതിവാര രോഗസ്ഥിരീകരണ നിരക്ക് നിലവില് 3.99% ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 3.48% ശതമാനവുമാണ്. തുടര്ച്ചയായ 10 ദിവസമായി ഇത് 5 ശതമാനത്തില് താഴെയാണ്.
ദേശീയ പ്രതിരോധ കുത്തിവയ്പു പരിപാടിയുടെ ഭാഗമായി ഇതുവരെ നൽകിയത് 26.55 കോടി വാക്സിൻ ഡോസുകൾ. ഇന്ന് രാവിലെ 7 വരെയുള്ള താല്ക്കാലിക കണക്കനുസരിച്ച് 36,58,159 സെഷനുകളിലൂടെ ആകെ 26,55,19,251 വാക്സിന് ഡോസുകളാണ് നല്കിയത്. കഴിഞ്ഞ 24 മണിക്കൂറിനിടെ 34,63,961 വാക്സിന് ഡോസുകള് നല്കി.
രാഷ്ട്രപതിയുടെ കാര്യാലയം
രാഷ്ട്രപതി ഭവൻ വിജ്ഞാപനം
ന്യൂ ഡൽഹി: മെയ് 18, 2023
പ്രധാനമന്ത്രിയുടെ ഉപദേശപ്രകാരം, കേന്ദ്ര മന്ത്രിമാരുടെ വകുപ്പുകളിലെ പുനർവിന്യാസത്തിന് രാഷ്ട്രപതി അംഗീകാരം നൽകി:-
 ഭൗമ ശാസ്ത്ര മന്ത്രാലയത്തിന്റെ ചുമതല ശ്രീ കിരൺ റിജിജുവിന് നൽകി.
 ശ്രീ കിരൺ റിജിജുവിന് പകരം, നിലവിലുള്ള വകുപ്പുകൾക്ക് പുറമേ ശ്രീ അർജുൻ റാം മേഘ്വാൾ നിയമ-നീതി വകുപ്പിന്റെ സ്വതന്ത്ര ചുമതലയുള്ള സഹമന്ത്രിയാകും.
SKY
(Visitor Counter : 75
പ്രധാനമന്ത്രിയുടെ ഓഫീസ്
ജപ്പാന് പ്രധാനമന്ത്രിയായി തിരഞ്ഞെടുക്കപ്പെട്ട യോഷിഹിഡെ സുഗയെ പ്രധാനമന്ത്രി അഭിനന്ദിച്ചു
ജപ്പാന് പ്രധാനമന്ത്രിയായി തിരഞ്ഞെടുക്കപ്പെട്ട ബഹുമാനപ്പെട്ട യോഷിഹിഡെ സുഗയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
''ജപ്പാന് പ്രധാനമന്ത്രിയായി തിരഞ്ഞെടുക്കപ്പെട്ട ബഹുമാന്യനായ യോഷിഹിഡെ സുഗയ്ക്ക് ഹൃദയം നിറഞ്ഞ അഭിനന്ദനങ്ങള്. നമ്മുടെ സവിശേഷമായ നയപരവും ആഗോളതലത്തിലുമുള്ള വിശിഷ്ട പങ്കാളിത്തം പുതിയ ഉയരങ്ങളിലെത്തിക്കാന് കൂട്ടായി പ്രവര്ത്തിക്കാന് കഴിയട്ടെ എന്നു ഞാന് പ്രത്യാശിക്കുന്നു.'' - പ്രധാനമന്ത്രി ശ്രീ നരേന്ദ്രമോദി ട്വീറ്റ് ചെയ്തു.
മന്ത്രിസഭ
ഉപഭോക്തൃ സംരക്ഷണവും, അളവ് തൂക്കങ്ങളും സംബന്ധിച്ച് മൗറീഷ്യസുമായുള്ള ധാരണാപത്രം മന്ത്രിസഭ അംഗീകരിച്ചു
ഇന്ത്യയും, മൗറീഷ്യസും തമ്മില് ഉപഭോക്തൃ സംരക്ഷണം, അളവുകളും തൂക്കങ്ങളും എന്നിവ സംബന്ധിച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി.
പ്രയോജനങ്ങള്:
(ഇരു രാഷ്ട്രങ്ങളും തമ്മിലുള്ള ഉഭയകക്ഷി ബന്ധങ്ങള്ക്ക് ഈ ധാരണാപത്രം ഗുണപ്രദമാണ്. ഉപഭോക്തൃ രംഗത്തെ സഹകരണം വിപുലപ്പെടുത്തുന്നതിനും, വിവര കൈമാറ്റത്തിനും വ്യവസ്ഥാപിതമായൊരു സംവിധാനത്തിനും അത് സഹായിക്കും. തെറ്റിദ്ധരിപ്പിക്കുന്ന പരസ്യങ്ങള്, ടെലി മാര്ക്കറ്റിംഗ്, മള്ട്ടി ലെവല് മാര്ക്കറ്റിംഗ്, ഇ-കോമേഴ്സ് മുതലായ രംഗങ്ങളിലെ വെല്ലുവിളികള് നേരിടുന്നതിനും ഉപകാരപ്പെടും. ദേശീയ, അന്താരാഷ്ട്ര ഗുണനിലവാര മാനദണ്ഡങ്ങള് ഉറപ്പ് വരുത്താനും, പുതിയ മേഖലകളിലെ വെല്ലുവിളികള് നേരിടുന്നതിനുമുള്ള പാടവം വികസിപ്പിക്കാനും സാധിക്കും. ഇതിന് പുറമെ, സദ്ഭരണത്തിനും, ഉപഭോക്താക്കള് ചൂഷണത്തിന് വിധേയമാകുന്നത് തടയുന്നതിനും ആവശ്യമായ വിവരങ്ങള് യഥാസമയം കൈമാറുന്നതിനും, പരിശീലന പരിപാടികള്ക്കും ധാരണാപത്രം വഴിയൊരുക്കും.
ND MRD - 855
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 185.21 കോടിയിലധികം വാക്സിന് ഡോസുകള്
ഉപയോഗിക്കാത്ത 15.55 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,85,21,44,495
ബാക്കിയുള്ളത്
15,55,00,726
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 185.21 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 15.55 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.'
(-ND-